
Vizita Eminenfei Sale Cardinalul Iisserani 


Trăim vremuri de circulație rapidă, trepidantă, 
uluitoare. Nemulţumiţi cu vechile mijloace de comu- 
nicație pe pământ și pe apă, oamenii de astăzi caută 
să dea foi mai mare desvoltare aviajiei, deschid ae- 
roporturi, fac raiduri ae- 
riene de inferes și record 
universal.. Fiind așezată la 
cursul inferior și la gurile 
celui mai însemnat fluviu 
european,  kRkomânia  pre- 
zintă, evident, un interes 
deosebit nu numai ca sta- 
jiune intermediară în tra- 
ficul universal, ci şi ca va- 
loarea și producfiune pro- 
prie. 

De aceea se deschid 
afâlea linii aeriene noui: 
București — Praga ;  Bucu- 
reşti— Paris ; Bucureşti — 
Roma, ele. Când s'a con- 
struit, puțin după războiul 
crimeic, cea dintâi linie fe- 
rată pe pământ românesc 
Cernavoda— Constanţa, s'a 
construii nu numai pentru 
a scurta drumul corăbiilor 
ce aveau să plulească pe 
Dunăre până la Constanţa 
și de acolo la Constanti- 
nopol, ci şi peniru a sta- 
bili raporturi mai frecuente 
și normale până departe la 
Port-Said şi Alexandria. 
Cel mai scurt drum între 
Europa Apuseană, în deosebi între Anglia, Belgia: 
Germania, de o partie, și Indii, de altă parte, duce 
— după cum arată harfa globului — prin București — 
Constanfa— Sinope — Bagdad. 

Vom înțelege noi Românii acest lucru și ne 
vom sili să înlesnim acest trafic, întrebuinfându-l în 

folosul noslru ? Foarle bine] Vom fi o nație de viilor 
ca Portughezii, Belgienii, Olandezii cari, deși puțini 
la număr, posedă loluși imperii coloniale și bogății 
imense ! Nu ? Vor veni străinii la noi, ne vor do- 
mina și exploata, iar noi 
vom rămânea un fel de 
Felahi : sus, func[jionari în- 
fometați, avizaţi la bacşiş 
și chilipir , jos, Jărani pie- 
ritori de foame, de alcool, 
de mizerii, 

Precum avem un trafic 
material, așa există și o 
circulație de valori spiri- 
fuale. Sau cel puțin ar tre- 
bui să existe. Binele, ade- 
vărul, frumosul caută să 
se răspândească, Incă la 
începutul veacului al XIII- 


caulă să se întâlnească cu 
S. Dominic peniru a se 
înțelege relativ la conver- 
firea la catolicism a ace- 
sfor regiuni. Numai moar- 
tea prematură a S. Domi- 
nic a zadarnicii această 
sfântă înjelegere și încer- 
care apostolică. Ceea ce 
însă nu pot încerca aceşti 
doi patriarhi, ctitori de așe- 
zăminle spirituale,  înire- 
prind ucenicii lor. Fiii lor 
suni cei dinfâi misionari pe 
pământul românesc. Dela 
ei, măi ales dela fiii S. Francisc, avem rapoarte 
contemporane foarie prețioase pentru istoria noastră 
națională. Așa e codicele Bandini, apoi în alte do- 
menii catechismul lui Vito Piluzzi, institutele de edu. 
cajie Notre Dame de Sion dela Salandari, fost 
episcop misionar în Moldova, etc. 





lea, S. Francisc de Assisi 

În timpul mai nou, Roma ne trimite atâția mari 
mesageri. Cardinalul Viale Prelă vine la noi în 1855, 
cu ocasiunea inaugurării provinciei noastre mitropo- 
litane de Alba Iulia și Făgăraș. Cardinalii Bourne 
şi Dubois sunt oaspeții neuitatului Rege Ferdinand 1 
în primele zile ule fericifei noastre înfregiri naţionale. 

Acum, iată că ne cercetează Eminenţa Sa car- 
dinalul Eugen Tisserant. 

Dela Viale Prelă încoace, Eminenţa Sa e în- 
fâiul cardinal care ne vizitează anume pe noi, Ro- 
mânii Uniţi. | 

Această vizită e cu afât mai prețioasă, cu cât 
ea se face în urma invilaţiei episcopatului nostru 
şi la' începutul activității acestui distins membru al 
colegiului cardinalilor în fruntea Congregaţiei pen- 
îru Biserica Orientală. 

Vaticanul, în deosebi Papa nu numai că nu ne 
e „dușman“ şi nu ne „disprefuește“, dar ne e părinte 
și ne iubește. 

Intre toate bisericile creştine ale Orientului, ochii 
Lui se opresc asupra Bisericii Româneşti. 

De dragul acestei Biserici, face El nu numai 
afâtea danii la Blaj, Cluj, Bucureşti şi aiurea, ci şi 
monumenialul colegiu de pe Gianicolo din Roma. 

Pentru a ne forma un cler la înălțimea misiu- 
nei sale, S. Sa Papa dublează numărul burselor in- 
siiluile pe seama studenților noștri teologi. 

Și frimife să ne aducă acest mesagiu pe cine ? 

Pe acel principe al Bisericii din Roma care e, 
„mâna sa cea dreaplă“, odinioară la îngrijirea Bi- 
bliofecei Vaficane, acum la conducerea Congregaţiei 
pentru Biserica Orientală, unul din cei mai valoroşi 
amici ai țării noasire. 

Căci acest strălucit purtător al purpurei romane 
nu numai că ne cunoaşte și ne iubește fara și nea- 
mul, ci se și jerffește pentru noi. 

În vremurile de grea cumpănă ale răsboiului 
mondial, alături de atâția alți eroi, a sângerat pen- 
/ru cauza aliaților — deci şi pentru România — şi 





In zilele de 21—29 Septemvrie, eparhia noastră 
a avut rara îericire să găzduiască. pe unul din cei mai 
apropiaţi sfetnici ai Sfântului Părinte Papa Pius XI: 
Eminenţa Sa Cardinalul Eugen Tisserant, Secreta- 
rul Congregaţiei pentru Biserica Orientală. E pentru 
a doua oră în istoria Bisericii noastre române unite 
că un Cardinal! vine să ne viziteze la noi acasă. Cel 
dintâi a fost Cardinalul Viale Prelă, venit în 1855, din 
prilejul înfiinţării provinciei noastre mitropolitane şi a 
înscăunării celui dintâi mitropolit. Em. Sa Card. Tis- 
serant n'a venit în misiune oficială, ci a răspuns nu- 
mai invitaţiei făcute de înaltul nostru cor episcopesc 
în primăvara trecută, la înaugurarea Colegiului român 

un locotenent al armatei franceze, cu numele Eugen 
Tisserani. | 

In afară de împrejurarea că Eminenţa Sa, cu- 
noscător desăvârșit al atâtor limbi antice și moderne, 
orientale şi occidentale, ceteşte curent orice text ro- 
mânesc, suntem convinși că și această jertfă perso- 
nală a sa, adusă și pentru cauza noastră, îl face să 
se infereseze aşa de aproape de viitorul nostru, 

Ce mângăere deosebită e să auzi de pe buzele 
aceslui purpurat binecuvântarea liturgică în româ- 
neșie : »Binecuvântarea Domnului preste noi, cu a: 
Său dar şi cu a Sa iubire de oameni, foideauna, 7 
acum, şi pururea, şi în vecii vecilor“. (- 

Mai ales când, ca pe peronul gării din Oradea, 
această binecuvântare liturgică românească sunt ne- 
voiți s'o primească în genunchi, fiind dată în numele 
capului suprem al Bisericii, și minoritari cari nu prea 
sunt bucuroși de întregirea noastră națională, 

Bucuria noastră crește și mai mult, când ne dăm 
seama de succesul desăvârşit al acestei vizite. 

Pe unde irece acest prinț eclesiasfic, clerul . . 
nostru se reculege, sufletul maselor de credincioşi se 
înalță, autoritățile se mişcă dând dovezi de curtoa- 
zie, de bunăvoință, de interes deosebit. 

Care inimă de komân Unit nu fresalfă de bucu- 
rie văzând, în panticular, atențiunea M. Sale Regelui 
Carol Il pentru distinsul nostru oaspete pe care-l 
decorează cu marea cruce a „Serviciului Credincios“ ? 

Nu trebue să simtă acești Români că, în per. 
soana eminentului secrelar general al Congregației 
pentru Biserica Orienfală, e decorată de Suveranul 
fării, în parte, însăşi biserica lor ? 

In asemenea condițiuni, se poate ca clerul și 
poporul nostru unif să nu se cugete cu tot dinadin- 
sul la întrebarea ce Domnul o pune prin proorocul : 
său (Isaia V, 4): „Ce aș mai fi pulut face viei 
Mele, și nu i-am făcut ? Pentru ce a făcul ea stru- 
guri sălbatici, când Eu mă aşteptam să facă stru- 


guri buni 2“ P. loan Georgescu 








din Roma. Deşi vizita aceasta a avut caracter strict 
particular guvernul român i-a pus la dispoziţie, din 
clipa întrării sale pe pământul ţării, un vagon salon, 
ce i-a stat la dispoziţie in tot timpul şederii sale în 
țară. După ce emintul purpurat a vizitat toate centrele 
noastre bisericeşti: Lugoj, Bucureşti, Sinaia, unde a 
fost primit în audienţă de către M. S. Regele, Blaj, 
Cluj, Baia-Mare, în seara zilei de 21 Septemvrie, cu 
acceleratul de Satu-Mare, soseşte la Oradea, însoţit 
fiind de I. P. S. Sa Episcopul Valeriu Traian, Păr. Dr. 
A. L. Tăutu, canonic şi păr. Dr. G. Stan, prof. de 
teol., cari au mers întru întimpinarea înaltului oaspe - 
la Satu-Mare. Pe peronul gării, unde sunt înşiruiţi 

elevii şi elevele Şc. Norm. gr. cat. rom. şi a Institu- 
tului Notre Dame de Sion, e aşteptat de un impunător 
grup de intelectuali şi de întregul cler catolic de ambele 
rituri printre cari se remarcă Ex. Sa Ştefan Fiedler 
episcopul latin al Orăzii. La -descinderea din vagon 
Em. Sa este îndelung ovaţionat, iar fanfara Şc. Nor- 
male de sub conducerea D-lui Loct. Macovei întonează 
marşul papal. Păr. Can. [. Georgescu, tălmăceşte bu- 
curia clerului şi a credincioşilor de a putea primi vi- 
zita unui atât de eminent sietnic al Si. Părinte, pre- 
cum şi cinstea pe care-o face ării şi bisericii, asi: 
gurându-l de devotamentul și alipirea noastră îaţă de 
urmaşul lui Petru. 

Răspunzând Eminenţa Sa spune, în rezumat, ur- 
mătoarele: Bine ai remarcat că scopul acestei vi- 
zite este ca să Vă poi cunoaşte mai bine şi să Vă 
pot ajuta mai mult. Când înainte cu 82 de ani v'a 
cercetat Cardinalul Viale Prelă, el va găsit în cata- 
combe. Acum ați ieşit de mult din ele. Aţi înaintat 
în toate direcţiile ; în multe chiar uimitor ; dar mai e 
încă mult de făcut. Partea cea mai însemnată a con- 
celăfenilor voștri e de altă credinţă religioasă. Pen- 
ru a ajunge la mult dorita unitate religioasă, toți 
catolicli, dar în deosebi clerul, trebue să exceleze 
prin virtuți şi știință. 


Cu învoirea 1. P. $. Sale Episcopului Valeriu Tra- 


ian, dă apoi binecuvântarea apostolică în româneşte 
întregei asistenţe îngenunchiată pe peron, după care 
au urmat prezentările. Eminenţa Sa trage la reşedinţa 
episcopească unde este oaspetele Episcopului nostru 
diecezan. 

Ă Miercuri, 22 Septemvrie 

La orele 7 dim., Eminenţa Sa spune si. Liturghie 
in capela Institutului »Notre Dame de Sionc, vizitând 
tot odată şi institutul. Mai târziu, însoţit de [. P.S. 
Episcopul Valeriu Traian face o vizită Exc. Sale 
Episcopului Ştefan Fiedler şi vizitează impozanta ca: 
tedrală latină. Pe la orele 10, Eminenţa Sa vizitează 
Academia noastră Teologică, fiind întimpinat la ţin: 
trare de Rev.-.mii canonici loan Georgescu şi loan 
Buteanu, întregul corp profesoral al Academiei, pre- 
cum şi de toți superiorii Seminarului. Intr'o sală a 
Academiei, este aşteptat de clericii seminarului cari 
întonează Aclamationes la 4 voci b. de N. Praglia. 
Em. Sa a vizitat capela, biblioteca, sălile de studii şi 
dormitoarele. Trecând prin aceste din urmă, Em. Sa 
şi-a reamintit de seminarul diecezei sale de Nancy, 
unde sunt 200 de camere pentru tot atâţia studenţi 
teologi, ca încă din seminar să se obişnuiască cu sin- 
gurătatea, rugăciunea şi reculegerea spirituală. Reu- 
nindu:să în sala cea mare a Academiei, studenţii şi 
întreaga asistenţă, Em. Sa le adresează câteva cuvinte, 
spunând că în seminarul feologic nimic nu e fără 
importanță, Alături de exerciţiile de pietate care ele 
formează în rândul întâiu sufletul preotului, studiile 
sunt toate egal de importante ; Cântul ca şi Morala 

— şi care student teolog nu învață Morala ? — Drep- 
ful ca şi Istoria. etc. La urmă pe toţi cei de îaţă i-a 


"admis la sărutarea inelului. De aici a plecat la Şcoala 


Normală Unită pe care a vizitat-o cu viu interes. După 
masă Em. Sa vizitează ferma seminarului. 

La orele 17 a avut loc în sala festivă a şcolii 
Normale o mică serbare, dată de cele 2 şcolii: Şc, 
Normală şi cea de aplicaţie a elevilor şi elevelor în 
cinstea Eminentului purpurat. În poarta şcolii Em. Sa 
este întimpinat de întregul corp profesoral în frunte 
cu Rev-mul director Cornel Sabo. Fr. Nicolae Dries 
Fr. Şc. exprimă omagiile profesorilor şi elevilor şi 
mulţumeşte pentru cinstea deosebită pe care o îace 
acestei şcoli..In sala îestivă s'a destăşurat următorul 
program : 

1. »Inno Pontificio« exâc. par la fanfare de Vecole. 

2. »Tu eşti Petru» — choeur de la Chatdrale 
dirige par le Prof. Fr. Hubic, 

3. Mot occasionnel de l'6leve A. Petruşca Viil-e 
cl. norm, 

4, Saynete du Fr. Matia, joute par ies 6l&ves de 
la IV-e classe d'application. 

5. Declamation — Chant, ex&cutâs par lâcole 
des îilles, | 

6. Airs nationnaux exâcutes par la faniare de 
l'Ecole dirig&e par M. le lieutenant V. Macovei. 

La sfârşit, Em. Sa spune cam următoarele : 

Am venit cu deosebilă bucurie la serbarea 
acestor școlii. Şcoala Normală e prin definiție o casă 
de apostolat. Invăţătorul nu este un profesionist oa- 
recare ; el e auxiliarul cel mai preţios al preotului, 
în via Domnului. Nimeni mai mult decât el nu are 
o influență mai decizivă asupra formării tinerelor 
odrasle, speranța Patriei și a Bisericii. Sunt foarte 
emoțional văzând, în deosebi afecțiunea particulară a 
finerelor generaţii pentru Sf. Părinte (aluzie la oma- 
gierea S/. Părinte de câire elevii școlii de aplicaţie 
în piesa ocazională a Fr. Matia precum și la cuvin- 
tele de circumstanfă ale elevului Andrei Petruşca). 
Voi fi deosebit de fericit să raportez Sf. Părinte. 
despre toate cele văzute și auzite aici. 

După tălmăcirea acestor cuvinte în româneşte de 
câtre Părintele Can. loan Georgescu, Em. Sa a dat dir . 
nou binecuvântarea apostolică. ” 


Joi, 23 Septemvrie 


In ziua următoare la orele 7 dim., în capela Aca- 
demiei Teologice, la altarul anume împodobit pentru 
această împrejurare, Eminenţa Sa a săvârşit si. Li- 
turghie a comunităţii, în cursul căreia studenţii teologi 
au primit Sf. Impărtăşanie din mâinile Lui. După li- 
turghie, în sala cea mare a Academiei, Cardinalul a 
ținut să spună, studenţilor şi tuturor celor de faţă, de 
pe catedră, câteva adevăruri asupra cărora e bine să 
reflectăm adânc. 

Viaţa evoluează complicându-se. Industria mo- 
dernă cu marile centre urbane și miniere pune pro- 

bleme de pastorație cu fotul nouă. Preotul nu mai 
poate urma metodele de pastoraţie primitivă din tih- 
nifele comune rurale de altădată. Odată cu desvol- 
farea industriilor — cu frumoase începuluri și în 
această țară — urmează în mod firesc amplificarea 
şi diversificarea ocupaţiunilor preotului. Alta e grija 
de copiii din şcolile primare ; alta a celor din şcolile 
secundare ; alfa a studenților din învățământul su- 
perior; și cu totul alfa a celor din învățământul 
comercial și industrial. Nu trebue uitaţi nici munci- 
torii din fabrici şi ateliere, cari trebuesc organizaţi în 
societăți sportive, culturale şi religioase de pură pie- 
tate, sub conducerea preotului, pentru a-i feri de ade- 
menirile comuniste cari bat tot mai insistent la por- 
file societăţii de astăzi. 

„ Așa se face că, în centrele mari din apusul ca- 
folic — de unde trebue să ne inspirăm și noi — pa- 
rohul şi preoţii ajutători, uneori foarte numeroși, 
(8--10) din zori şi până în noapte abia găsesc o 
clipă de răgaz. Infâi își fac rugăciunile, intră în scau- 
nul de spovedanie timp de cel puțin 1—1'|, oră, li- 
lurghisesc, calechizează diferite serii de elevi. Acestea 
înainte de ameazi. După ameazi, vizitează bolnavii 
din spitale şi din casele articulare, seara iau parte 
la ședințele diferitelor societăţi. Acestea zi de zi. In 
Dumineci şi în sărbători, la acesfea se adaugă predicile 
(3—4), botezuri, cununii, efec. Pentru a feri pe sluji- 
torii săi de orice ispită, biserica Romei le-a impus şi 
recitarea breviarului ca să le vină și astfel în ajutor 
dacă cumva multiplele lor ocupaţii pastorale nu i-ar 
sculi In deajuns. 

Prins în angrenajul unui apostolat atât de febril, 
ne mai putem mira oare dacă clerul apusean de atâ- 
fea secole a ajuns la convingerea că nu poate urma pe 
Domnul decât imitând pilda Apostolilor, dintre cari 
sf. loan și sf. Pavel n'au fost căsătoriţi niciodată, 
iar ceilalți au „lăsat toate“. Em. Sa, mare autoritate 
în știinfele biblice, a averlizai asistenfa că apocri- 
fele din primele veacuri ale creștinătății spun cate- 
goric că Apostolii toţi, din clipa chemării lor, au re- 
nunfat cu desăvârșire la viața familiară. A comuni- 
cat apoi şi un impresionant moment personal, kămâ- 
nând soru-Sa văduvă din război cu 9 copii, el a fi- 
nut s'o ajute, luând asupra Sa şi sarcina educaţiei 
ficei celei mai mari. Eminentul orator a mărturisit 
câte ore şi zile prețioase de muncă i-a răpit grija 
acestei unice nepoale, căreia - frebuia să-i facă un 
rost în societate. Dar dacă ar fi avut mai mulfe, pe 
toți cel nouă, eventual chiar 10—12, câți copii au 
de obiceiu preoții uniți din dieceza Crişului (Jugosia- 
via). Aceste suni bine de medifat de întreg clerul 
noslru, îndeosebi de finerii leviţi, cari frebue să-și facă 
educaţia în vederea sarcinelor din ce în ce mai com- 
plicate din România întregită. - 

Inainte de a părăsi Academia, Em. Sa a primit să 


pozeze pentru o îotografie cu proiesorii şi studenții | 

Academiei. La orele 9 a părăsit apoi Academia Teo- 
logică. 

In aceeaşi zi, însoțit de Excelenţa Sa Episcopul 
şi de D-l ing. Dumitru Marian directorul domenial, a vi- 
zitat domeniul episcopesc îndreptându-se spre Beiuş, 
istoricul nostru orăşel cu vechi ctitorii de şcoli şi de. 
cultură creştinească şi românească. Aici soseşte la o 
oră târzie după masă. 

In poarta Liceului, Eminenţa Sa este întâmpinat 
de întreg clerul beiuşan, în frunte cu părintele proto- 
pop Dr. Valeriu Hetco şi cu părintele director al li- 
ceului Dr. Nicolae Flueraş, — precum şi de amândouă 
corpurile didactice dela şcolile noastre secundare din 
aceasta localitate. 

La intrarea în sala festivă a liceului — unde i-s'a 
aranjat Inaltului oaspe o mică serbare — se întonează 
Imnul Papal »Tu eşti Petru«, în compoziţia române- 
ască adaptată de părintele M. Bruchental, profesorul 
de muzică dela Liceul nostru de băieţi. 

După aceasta, domnul director Flueraş, într'o cu- 


vântare ocazională — în latineşte — bineventează 


pe Inaltul” demnitar, expunându-i într'un scurt rezumat 
trecutul şi rolul ce l-au avut în istoria Neamului, Bi- 
serica unită şi şcolile din Beiuş, înfiinţate şi susținute 
de cucernicii Vlădici români uniţi din Oradea, 

In numele Liceului de fete i-se predă ilustrului 
oaspe un îrumos buchet de îlori, — prezentat de eleva 
Monica Hulea, îmbrăcată în costum naţional; care 
îi spune, în franțuzeşte, că acest buchet de flori, 
simbolizează rugăciunile pe cari elevele acestui liceu 
zilnic le adresează către Dumnezeu, pentru ca toţi 
fiii Neamului nostru romănesc, toată Ţara noastră 
românească — şi prin ea întreg Orientul — să se 
unească cât mai degrabă cu Sfântul Scaun Apostolic 
al Romei Papale, să reia legăturile spirituale şi cano- 
nice cât mai neîntârziat cu Vicarul lui Cristos pe pă- 
mânt... o facem aceasta cu atât mai cu drag, — 
spune solitoarea liceului de fete — cu cât ştim că 
aceasta este şi una dintre intenţiunile cele mai dragi 
ale Preafericitului Părinte Papa şi una dintre preocu- 
pările cele mai de seamă ale Congregaţiei pentru Bi- 
serica Orientală, precum şi suprema dorință a Inimii 
Domnului isus: „Ca foți să fie una“, — O singură 
furmă şi un singur Păstor« . . . 

Eminenţa Sa — interpretat de Părintele Nicolas, 
superiorul Părinților Assumpţionişti din Beiuş — ră- 
spunde, în îranţuzeşte,  îndemnându-ne la apo- 
stolat pentru toate problemele cari frământă azi ne- 


voile Bisericii şi pe toate  îerenele ce ni se 
îmbie. În mod deosebit, spune Eminenţa Sa, în 
cadrele acţiunii catolice, — iar aici să exercităm, să 


practicăm mai ales »apostolatul exemplului bun<. Exem- 
plul vieţii noastre integral creştinească şi catolică, va 
îi un punct de admiraţie şi de atracţie şi pentru cei 
de alte credinţe.,. 

Peşte 10 zile — ne spune mai departe Eminenţa 

Sa — când se va reîntoarce la Roma, va spune Stân: 
tului Părinte Papa, tot ce a văzut şi a auzit în 
Ţara noastră şi e sigur că Sfântul Părinte care 
poartă o grijă specială faţă de România noastră, se 
va bucura auzind încă odată, pe lângă alte lucruri 
bune şi de apostolatul rugăciunilor, cari după 
spusele copilei se practică şi aici mereu, 
ncheie apoi, dându-ne în numele Siântului 
Părinte binecuvântarea, nu numai pentru noi, 
cei prezenţi, dar, cum ne spune, şi pentru toţi 
aceia ce-i vom avea în gând în momentul acesta şi 
pentru cari cerem această binecuvântare, 
Din programul compus — pentru această ocazie 
— se mai execută numai două puncte de cor (unul 
liceul de băieţi, altul liceul de fete), deoarece vremea 
e târzie şi Iluştrii oaspeţi aveau de mers — încă în 
aceeaşi seară — la Stâna-de-Vale. Apoi, în cân- 
țecele de: »Mulţi ani trăiască<, lluştrii oaspeţi ne 
părăsesc plecând la Stâna-de- Vale. 
Duminecă 26 Sept. 1937. 


Deoarece vremea era târzie şi înalții oaspeţi tre- 
buiau să plece încă în acea zi la Stâna-de-Vale, Emi- 
nenţa Sa, n'a putut vizita mai de aproape Institutele 
noastre dinMocalitate şi nu s'a putut întreţine cu Beiu- 
şenii decât aşa în treacăt şi'n grabă. De aceea Dumi- 
necă după masă a coborit din nou — dela Stâna-de- 
„Vale — însoţit de Excelenţa Sa Episcopul nostru şi de 
Părintele Dr. Gavril Stan, să-i poată vizita şi vedea 
mai de aproape. 

"La Mânăstirea Assumpţionistă. A descins mai 
întâi la Noviciatul Mănăstirii Părinților Assumpţionişti. 
Aici a fost întâmpinat de toată Comunitatea Părinților 
Assumpţionişti şi de toţi Novicii. 

După ce s'a întreţinut câteva minute cu cei ai 
casei, a vizitat Capela, Biblioteca şi pe urmă Biseri- 
cuța de lemn a Părinților. 

La Liceul și Internalul de fele. De aici trec la 
Liceul şi Internatul de fete. În poartă, Eminenţa Sa 
şi Inaltul însoțitor, este întâmpinat de Doamna Direc- 
toare Elisa Dr. Pavel, de Spiritualul şcoalei, de un grup 
de profesoare îmbrăcate în costume naţionale şi de 
Cuvioasele Surori Oblate Asumpţioniste, cari au con- 
ducerea Internatului nostru Pavelian de fete. 

Elevele şcoalei înşiruite — în careu — dealungul 
aleei din curtea internatului întonează: »Bine aţi venit 
la noi iubiţilor, să vă cântăm în cor, salutându-vă duios 
noi ficele bătrânului Bihorc«. 

După prezentările făcute de Excelenţa Sa Epis- 
copul, ÎInalţii oaspeţi, pe drum preserat cu petale 
de îlori, trec prin aleea unde îluturau drapelele şi 
stegulețele papale şi naţionale româneşti, se în- 
dreaptă spre sala de recepții a internatului, unde 


Eminenţa Sa, primeşte omagiul prezentat de Cuvioa- 
sele -Surori — prin graiul uneia dintre ele — oferin- 


du-i-se şi câteva cadouri. 
De aci trec în sala cea mare, îrumoş împodobită 

cu flori şi verdeață, unde elevele asemenea i-au pre- 
zentat din nou omagiile şi mulțumirile lor, prezentate 
prin două îrumoase buchete de îlori — (unul pentru 
Eminenţa Sa Cardinalul, altul pentru Excelenţa Sa 
Episcopul). 

Şi cu această ocaziune, trimisul Sfântului Părinte 
adresează câteva cuvinte elevelor, dândule sfaturi 
părinteşti şi spunându-le să mulțumească lui Dumnezeu, 
pentru situația fericită pe care o au ele aici în acest 
Institut, unde li-se dă o aleasă educaţie creştiinească, 

Termină prin a le dă binecuvântarea. 

După aceasta, Eminenţa Sa este condus în Capela 
internatului, unde face o scurtă rugăciune, apoi i-se 
arată sălile de studiu pentru eleve. 

Coboară pe urmă la muzeul etnografic al scciiei 
unde i-se arată şi explică modelele de ţesături şi cu- . 
sături româneşti. Tot aici, Doamna Directoare Elisa 
Dr. Pavel, îi oferă — în semn de »smerit omagiu« 
din partea liceului de fete, — un album cu diferite 
vederi din viața şi activitatea şcoalei. Iscăleşte »Cartea 
de aur<« a şcoalei, apoi. Eminenţa Sa, împreună cu 
Inalt Preasfinţitul nostru Părinte, după ce iau o mică 
gustare servită de Cuvioasele Surori, părasesc Insti- 
tutul, salufaţi fiind i partea elevelor cu * Mu ani 
trăiască«, 

La Internatul Pavelian de băieți. Este întâmpi- 
nat de toți superiorii — Părinţii Asumpţionişti — şi 
de elevii internatului, cari întonează : La mulţi ani! 

Eminenţa Sa vizitează Capela, câteva dormitoare, 
salele de studiu şi biblioteca. (Intreţinându-se cu Pă- 
rinţii, spune că bibliotecile au rol foarte important în 
cultivarea masselor. In America — continuă Savantul 
— s'au făcut experienţe şi progrese uimitoare pe te- 
renul acesta). 

La Liceul de băieţi „S. Vulcan“. 

Dela internat Eminenţa Sa Cardinalul cu întreagă 
suita, trece la Liceul de băieţi »S. Vulcane,. 

Aici este aşteptat de întreg corpul protesoral în 
frunte cu directorul liceului Dr. Nicolae 'Flueraş.. 
După prezentările obişnuite, Inaltul oaspe este condus 
în sala profesorală, cancelaria directorială şi biblio- 
tecă — apoi la muzeul ştiinţelor naturale, unde ră 


| mâne foarte plăcut impresionat de bogăţia acestui 


muzeu şi de aranjarea sistematică a tuturor obiectelor 
ce-l compun, aşa încât ar putea sta alături de multe 
muzee ştiinţifice de acest îel, 

Tot aşa de mulţumit a rămas şi de -celea ce le-a 
văzut în frumoasa sală de desemn a liceului, unde ex- 
plicaţiile le-a dat profesorul I. Busiţia. 

La Reşedinfa episcopească. Dela liceu după ter- 
minarea vizitei, Inaltul Demnitar, împreună cu Exce- 
lenţa Sa Episcopul Frențiu şi urmat de toți acei cari 
au avut rara fericire să-i viziteze, a trecut să vadă 
şi reşedinţa episcopească, apoi peste câteva minute - 
îşi ia drumul iarăşi spre Stâna de Vale, unde în tim- 
pul liber din aceste' câteva zile, — din fericire aşa de 

senine şi irumoase, — cât stă acolo, face excursii 
prin regiunea staţiunii, admirând pitoreştile peisagii 
ale munţilor noştri. 

Marţi, 28 Sept. a. c., înainte dea părăsi Emi- 
nenţa Sa cardinalul Tisserant ţara, - episcopii români 
uniţi s'au întrunit în conferinţă, sub preşedinţia iubi= 
tului lor oaspete. 

Eminenţa Sa a ţinut mai întâiu să mulțumească 
Prea Siinţiţilor Episcopi atât pentru buna primire avută 
la fiecare episcopie în particular, cât şi pentru avân- 
tul dat de Prea Sfinţiile Lor vieţii religioase în gene- 
ral, In puţine ţări s'au zidit, după războiu, relativ atât 
de multe biserici ca la noi, în România. 

Eminenţa Sa le-a împărtăşit apoi o veste îmbu- 
curătoare : Papa Pius XI, pe lângă cele 16 burse exi:- 
stente până acum pentru studenţii teologi români dela 
Roma, a mai creat 16, adică în total 32 de burse. 

„„ Nouile burse s'au repartizat precum urmează : 
patru pentru arhiepiscopia de Alba lulia şi Făgăraş cu 
reşedinţa la Blaj şi câte trei pentru celelalte patru 
eparhii unite, anume: Oradea, Cluj-Gherla, Lugoj şi 
Baia-Mare. 

[n legătură cu aceste burse, s'a discutat şi che- 
stiunea unei făcultăţi de teologie catolică, pe care noua 
lege pentru organizarea învăţământului superior o pre- 
vede în cadrele universităţii din Bucureşti. 

Această prevedere s'a găsit că e foarte înțeleaptă, 

fiindcă nicăiri mai bine ca în capitală nu se pot fami- 
liariza tinerii clerici, în deosebi minoritarii, cu proble- 
mele specifice ale teologiei şi pastoraţiei româneşti. 

Situaţia de până acum e intolerabilă. i 

Preoţii noştri catolici — chiar şi uniţi — nu pot 
obține doctoratul în teologie la noi în ţară. 

Academia teologică din Blaj nu e îndreptăţită să 
acorde decât titlu de licenţiat în teologie. 

Pentru a susține examenul de doctor, preoţii no- 
ştri catolici, de orice rit ar fiei, sunt nevoiţi să plece 
în străinătate, 

lată un neajuns, pe care conferinţa episcopească 
încearcă să-l remedieze. 

Svonurile că această conferinţă s'ar îi ocupat şi 
de episcopia ortodoxă a Maramureşului sunt cu desă- 
vârşire neintemeiate. Această problemă aparţine ex- 
clusiv mitropoliei ortodoxe a Sibiului care ea trebue 
să examineze chestia anexării unor teritorii ce-i apar- 
țin la jurisdicția unei alte mitropolii. 

După această conferinţă, prea sfinţiţii episcopi au 
însoţit pe Eminenţa Sa cardinaiul Tisserant până la 
Timişoara, iar Mgr. Sensi, Secretarul Nunţiaturei Apo- 
stolice din Bucureşti, impreună cu PP. S5. LL. Bălan 
şi Pacha, până la Jimbolia. 

Imbucurător e şi faptul, că s'au luat măsuri să 
se asigure limba liturgică românească în parohiile unite 
de peste hotare. 








Ziua misionară 
— 24 Octomvrie 1957 — 


Aşa ne rugăm — zilnic — noi creştinii, în »Tatăl 
nostru< : Vie împărăţia Ta! .. . Cerem adecă, învocăm, 
chemăm, dorim să vie asupra noastră şi asupra se- 
menilor noştri, Impărăţia Tatălui nostru, carele este 
în ceruri, — Impărăţia „în care să se facă voia lui, 
Impărăţia în care să se împlinească voia lui, aşa 
precum se împlineşte în ceriuri de către Ingerii şi 
Sfinţii care.l slăvesc. 

Nu ajunge însă să rostim noi, aceasta frumoasă 
rugăciune, să zicem — de pildă — între altele: Vie 
Impărăția Ta. Nu-i destul şi n'ar fi destul, să avem 
numai o dorință vagă şi o voinţă moartă fără impuls 


la o viaţă, la o activitate. — Trebue să şi lucrăm, 
trebue să şi luptăm, trebue să şi contribuim — cât 
este în puterea noastră — ca aceasta Impărăţie sâ 


vină, aceasta Impărăţie să se întărească, aceasta Îm.-. 
părăţie să se răspândească, cât de mult, la noi şi în 
jurul nostru şi pretutindenea. 

Impărăţia lui Dumnezeu pe pământ este creşti- 
nismul, este Biserica creştină. Pentru aceasta Impă- 
răţie, suntem datori să lucrăm, aceasta Impărăţie tre- 
bue s'o întărim, pentru aceasta Impărăţie trebuie să 
luptăm, s'o răspândim în sufletul nostru, — mai întâi — 
apoi pretutindenea în jurul nostru, în cercuri cât mai 
largi posibile .... 

Ziua misionară. .. 

Este fixată această. zi misionară, în fiecare an, pe 
Dumineca penultimă din luna Octomvrie. Cu această 


„Vie Impărăţia Ta“: ... 


ocazie, Biserica lui Cristos, Biserica universală — sau 
catolică, — prin glasul Sfântului Părinte, al Papei dela 
Roma, şi al delegaților lui, face apel călduros, către 
toţi fiii ei, către toţi credincioşii, să ajute: opera mi- 
sionară pentru răspândirea credinfei între păgâni. 

Se ştie că, 'mai bine de jumătate din omenire, 
adecă mai bine de 1000 de milioane, mai bine de un 
miliard de oameni, — dintre cei cari trăiesc azi pe 
globul pământului, — încă nu sunt botezaji, încă nu au 
credință, încă nu se pot bucura de darurile şi multele 
bunuri supranaturale ale credinţei creştineşti, pe care 
noi, din mila şi bunătatea lui Dumnezeu, le avem şi 
de care noi ne putem bucura, 

Viaţa harului se poate asemăna, — chiar după 
vorba Mântuitorului, — cu un mărgăritar de mare 
pref, pe care aflându-l negustorul — zice sf. Evan- 
ghelie — s'a dus să vândă tot ce avea, să-l poată 
cumpăra. 

' Ei bine, noi avem nespusa, fericire de a îi primit 
acest scump »mărgăritar« — noi din mila şi bunătatea 
lui Dumnezeu am primit deodată cu Si. Botez această 
credință — şi cu ea: viaţa harului, — şi avem la în- 
demână Sfintele Taine ale Bisericii: Sf. Mărturisire, 
Si. Cuminecătură şi celelalte, pentru a ne întreținea, 
pentru a ne întări şi înmulți în noi această viaţă a 
harului, n'o au însă, mai mult de 1000 de milioane 
de oameni ; mai bine de un miliard de oameni nu cu- 
nosc încă Sf. Taine, n'au credinţa creştinească, n'au 

încă „Lumina“ învățăturilor creştineşti, nu cunosc încă 
„adevărul“, şi nu ştiu care este „calea“ care sâ-i ducă 
la adevărata viafă, 

Bunul Dumnezeu, care voieşte ca toţi să vie 
la cunoştinţa adevărului şi să se mântuiască, a 
rânduit, în sfaturile sale nepătrunse, ca această cu- 
noaştere a adevărului să se răspândească prin Bise- 
rica lui Isus Cristos. Ea este purtătoarea adevărului, 
ea este propagatoarea credinţei şi ea este transmiţă- 
toarea vieţii harului. 

Dumnezeu se serveşte de Biserică, iar Biserica 
este compusă din oameni, deci se serveşte de oameni, 
la propovăduirea adevărului la răspândirea credinţei, 
şi la transmiterea vieţii darului în suflete. Cu alte cu- 
vinte, Biserica pentru acest scop frimife Misionari 
prin toate părţile lumii, să ducă lumina învățăturilor 
evanghelice, să ducă lumina credinței — să ducă viaţa 
cea mai presus de fire, prin sf. Tăine, la toți aceia la 
cari ajung şi-i primesc. Şi câte piedeci sunt în calea ră- 
spândirii credinţii !... Numai Dumnezeu şi ei ştiu câte! 

Nu amintim piedica ce o pune în faţa acestei sublime 
opere, duhul cel rău, duhul învidiei, duhul răsvrătirii, 
tatăl minciunii şi al calamităţii, stăpânul puterii înfune- 
recului, care se serveşte şi el de răutatea şi ignoranja 
oamenilor, pentru a zădărnici — unde numai poate — 
tot ce fac şi vreau să facă misionarii Bisericii lui Cristos, 

Amintim, numai aşa în treacăt, piedecile materiale, 
lipsa de ajutoare materiale, de care sufere Misionarii 
şi misiunile. 

Câteva date statistice. 


Am spicuit din anuarul Pontifical pe anul 1935 
şi de acolo am aflat că numai Franţa — singură — 
(fără să mai amintim alte țări) — numai Misionarii 
îrancezi întreţin în țările misionare : 

3 Universităţi şi 77 Seminarii, cu 5006 studenți 
şi elevi, 

13.897 şcoli, cu 651.604 elevi; 

684 orfelinate ; 

115 asiluri, cari ocrotesc 6000 de bătrâni; 

222 spitale, care pot primi 137.000 bolnavi ; 

731 dispensarii cari dau la an 6 milioane de con- 
sultaţii ; 

66 tipografii 

32 leproserii cu 5000 de. leproşi; 

23.346 Biserici şi Capele. 

La toate acestea, ne putem, închipui, ce sume 
enorme de bani trebue ?! Unde mai punem apoi, chiar 
trebuințele armatei misionare, în toate ţările misionare, 
care după o statistică luată tot din anuarul Pontifical 
pe anul 1935, se compune din: 

18.028 preoţi şi misionari (cam 5000 indigeni); 

8.755 fraţi (cam 1000 Ind geni) ; 

50 555 călugăriţe (cam 20.000 indigene); 

74.147 auxiliari şi catecheţi, toţi indigeni ; 

62.087 învăţători ; 
în total o armată de 213.572 persoane (după |. o sta- 
tistică mai nouă, se ridică la 220 000) — şi în urmă 
nu e mai puţin important nici faptul că misionarii, — 
în foarte multe cazuri — nu numai că nu sunt ajutaţi 
de băştinaşii din partea locului, dar ei trebue să-i ajute 
pe aceştia, procurându-le hrană şi doctorii, pentrucă 
prin multe locuri sunt decimaţi de foame şi de boli. 


Să ne dăm obolul nostru. 


Pentru toate trebuesc bani şi iară bani. 
In 1935 — de pildă, — s'au distribuit misiunilor 
dela centrul din Roma — 59 milioane de lire italiene. 

Sumă foarte îrumoasă, ce toată s'a strâns din dărnicia 
bunilor credincioşi de pe întreg rotogoiul pământului, 
Sumă frumoasă, da, — aceasta însă, a îost ceva — 
din ceeace trebue, — şi abia pentru un an. Acum, 
misionarii, prin organul lor central dela Roma, ne cer 
iarăşi obolul nostru, ne cer iaraşi milă, pentru sărma- 
nele suilete ce vreau să le câştige pentru împărăţia 
iubirii, pentru împărăţia lui Dumnezeu; pentru sufle- 
tele ce vreau să le câştige pentru Dumnezeu. - 
Să nu ne substragem dela această daforie de a 
da milă pentru suiletele ce vreau să le câştige -pentru 
Misionari ! Să nu ne substragem -- şi să nu fim sgâr- 
iţi! Să nu le scoatem ochii, cu câte o para chioară, 
ci să dăm, să dăm din toată inima! Să dăm cu mână 
largă ! Să dăm pentrucă nu dăm din al nestru, ci dăm 
din ceea ce ni-a dat şi nouă Dumnezeu! 

Să dăm, să dăm! Să dăm, să nu ne fârguim, 'să 
dăm din toată inima, să dăm cu mână largă, pentrucă 
ni-se va întoarce înapoi, cu dobândă mare. Să dăr,. 
pentrucă ceea ce dăm aici, nu sunt bani pierduţi, 
ci sunt în cel mai bun loc plasați, sunt în »bancă« 
la bunul Dumnezeu — aşa zicând — şi aici nu vor 
pieri, ci vor spori şi-i vom lua cu însutită şi înmiită 
dobândă, la vremea sa. 

Să nu spunem că n'avem, că nu putem da, atunci 
când pentru atâtea distracţii inutile cheltuim destul... 
Biserica şi Misionarii Bisericii ar îi îndestuliţi 
dacă li-s'ar da numai atâta cât se cheltuieşte în zadar, 
pentru lucruri şi distracţii de cari creştinii s'ar putea 
lipsi, fără nicio pagubă, nici intelectuală, nici socială 
De aceea să dăm! să dăm, cei cari înfelegem 
importanţa operei Misionare, să dăm cei cari înțelegem. 
şi pentru cei ce nu înţeleg, sau nu vreau să înţeleagă, 
Dacă totuşi, cineva, într'adevăr n'are de unde da, 
fireşte că bunul. Dumnezeu dela unii ca aceştia, nu 
aşteaptă. Unii ca aceştia să dea un leu ori doi lei, ori 
dacă nici atât nu pat, să aibă în suflet dorul de a da, 
dacă — ar avea — şi Dumnezeu, care citeşte şi vede 
în inimile oamenilor, va primi dorința aceasta, ca şi 
când ar fi dat. 

Să ne rugăml!... . 


Nu ajunge însă, numai atât, mai trebue ceva; 
ceva ce ni-se mai cere, ceva ce mai trebue să dăm, 
ceva şi de mai mare preţ, decât cele despre cari am 
vorbit mai sus. Ceva şi de mai mare valoare, deşi pe 
noi nu ne .costă nici-un ban: Rugăciunea! Rugăciune 
ni-se mai cere, pentru Misionari! Fără de rugăciune, 
zadarnice ar fi toate: şi sumele de bani, — ori cât ar 
îi ele de mari, — şi zadarnice ar îi ostenelele n9a- 
stre şi ale Misionarilor. 
De ce? De aceea pentrucă — după spusele Si, 
Ap. Pavel, la [| cor. 316—7 — (care zice despre sine); 
»Eu am sâdit, Apolo a udat, iar Dumnezeu a făcut 
creşterea. Pentru aceea nici cel ce sădeşte este ceva, 
nici cel ce udă, ci Dumnezeu cel ce dă creştereac. 
Aşa dar: Misionarii sunt cei ce sădesc sămânţa 
învățăturilor evangelice, ei sunt cei se propăvăduiesc 
adevărul, — iar noi îi ajutăm şi îi susţinem cu banul 
nostru; Dumnezeu este însă, acela care face să încol- 
țească — în minți şi'n suflete — sămânța acelor învăţă”. 
turi, Dumnezeu este care dă creşterea, înflorirea şi roada; 
De aceea, nici misionarii, cu toată truda şi oste= 
_neala lor, nici obolul şi ajutorul nostru, împreună cu 
munca lor n'ar ajunge, dacă Dumnezeu n'ar lumina: 
minţile acelor păgâni, dacă Dumnezeu m'ar îndupleca 
voințele lor şi dacă tot Du e n'ar curăţi şi Sa 
prin harul său sufletele lor . 

Atât Misionarii, cât şi noi împreună cu ei — 
suntem, sau putem îi nişte insfrumenfe, la care Dum- 
nezeu le face cinsiea să se servească de ele. El este 
însă acela care revarsă lumina şi îace să se coboare 
ploaia minunată a harului Sâu, peste ogorul lucrat de 
Misionari, cu ajutorul noștru. 

Şi câte piedeci sunt în calea acelei opere de pro- 
pagare a credinţei ! Câte greutăţi întâmpină misionarii, 
în drumul apostoliei lor!... Este limpede prin urmare 
că: fără aceasta ploaie a harului dumnezeesc, toată 
truda lor ar îi zadarnică şi zadarnic ar îi — în acest 
caz — şi ajutorul nostru. 

Scurt: fără Dumnezeu, fără harul lui Dumnezeu 
nu se poate face nimic, iar Dumnezeu în planurile 
sale nepătrunse de noi, a hotărât ca: acest har al 
său, îără de care nu putem ace nimic, să-l dea 
numai dacă se cere, »Cereţi şi vi-se va da vouă l!« 

De aceea un ultim cuvânt, un ultim apel, ce ni-l 
adresează Si. noastră Maică Biserică : 

Daţi obolul vostru, pentru Misionari, — şi mai 
ales, rugaţi-vă pentru ei şi pentru opera lor! 


P. Teodor Mateiu. 

PARTEA OFICIALA 
[zi EEE E mai e e LE ere Sia e ae ra] 


) Ziua misionară 

Ziua misionară în acest an va îi în 24 Octomvrie 
crt., Dumineca penultimă din luna Octomvrie. Consi- 
liul Superior al Operei Pontificale pentru propagarea 
Credinței, în vederea zilei misionare din acest an 
adresează întregei lumi creştine un călduros apel, 
cerând dela toţi ajutor pentru misionarii, cari urmând 
chemarea lui Hristos şi punându-se cu totul în slujba 
Mântuitorului, se jerttesc pentru încteştinarea păgâni- 
lor. Apelul acesta e publicat în Nr. 4 al »Misionarului«, 
care deodată se trimite tuturor oficiilor parohiale. 

Ajutorul ce ni se cere tuturor pentru opera sfântă 
de propagare a credinţei creştine este dublu : spiritual şi 
material, Să contribuim cu toţii la răspândirea luminei 
lui, Hristos pe pământ prin rugăciunile noastre pentru 
întoarcerea păgânilor şi prin obolul nostru dat cu toată 
dragostea pentru o cauză atât de sfântă! 

- Aşteptăm dela toţi Preoţii Noştri, ca toate cele 
cuprinse în apelul Consiliului Naţional Central Român 
al O. P. P. C., publicat în Misionarul susamintit, să 
le execute întocmai. Dumineca misionară să îie în toate 
parohiile noastre o zi de rugăciune şi de milostenie. 

Suma incursă din colectă până cel mult la 15 
Noemvrie crt. se va trimite Oficiului administrativ al 
fondaţiunilor diecezane cu indicaţia : »pentru misiunie. 

Ptragem din nou atenţiunea Ven. Cler şi a tuturor 
credincioşilor noştri asupra deosebitului folos sufletesc 
ce ni-l putem câştiga în ziua misionară. Anume, con- 
form Decretului S. Penitenţierii Apostolice, publicat în 
Acta Apostolicae Sedis din 14 Sept. 1934, toţi credin- 
cioşii, cari în ziua misionară se cuminecă şi se roagă 
pentru întoarcerea necreăincioşilor, îşi câştigă indul- 
gințe lenare, iar aceia cari cu inimă înfrântă şi cu 
evlavie vor lua parte la vreuna din slujbele bisericeşti 
ce se vor oficia în acea ziuă şi se vor ruga pentru 
întoarcerea necredincioşilor, vor dobândi indulginţe 
parțiale de şapte ani. : 

Oradea, 6 Octomvrie 1937. 








Tipegraiia Românească, Oradea, 


VESTITORUL 


a e A a MI gi 


Anul XIII. No. 49 





Nou concurs la postul de cantor 
i din Marghita. 


Pentru complinirea postului de cantor din Mar- 
ghita, se publică nou concurs pe data de 15 Noem- 
vrie crt, 

Retribuţiuni : 

1. 8 jug. cad. pământ (6 arător, 2 fânaţ). 

2. Stolele îndatinate. 

3. Nedispunând încă parohia de casă cantorală, 
cantorul va primi din cassa bisericii îndemnizaţie de 
chirie pentru o locuință potrivită. 

Cantorul va suporta toate impozitele pământului 
cantoral şi va avea datoria de a instrui elevii şi ele: 
vele dela şcoala primară în cântările bisericeşti. . 

Recurenţii. se vor prezenta la biserică într'o Du- 
minecă ori sărbătoare, până cel mai târziu la data de 
15 Noemvrie, aducând cu sine extrasul de botez, di- 
ploma de cantor, dacă are, şi certificat de moralitate 
dela preotul propriu. Curatoratul 


Copcurs la postul de cantor | 
din Lompir 


Pentru complectarea postului de cantor din Lom- 
pir, filia parohiei Giurtelecul-Şimleului, se publică 
concurs pe data de 24 Octomvrie crt. 

Retribuţiuni : 

1. Casă şi supraedificate, 

2. 21|. jug. pământ arător. 

3. 15 litri cereale dela fiecare familie. 

4. Stolele îndatinate. 

Giurtelecul-Şimleului 27 Septemvrie 1937. 

Curatoratul 


Banca Unirea S. A. Oradea 


Bilanţ brut semestrial per 30 lunie 1937 





Aciiv : Cassa numerar efectiv lei 113.058. Dispo- 
nibil la B. N. R. 18.231, Portofoliu de titluri-româ- 
neşti 52.000. Portotoliu de scont  plătibil în ţară: 
Cambii fără garanţii 1,199.520. Cambii garantate 
cu ipoteci 755.000. Debitori din ţară fără garanţii 
889.111. Debitori garantate cu ipoteci 813.195, De- 
bitori beneficiind de moratoriu 16,740.186. Impru- 
muturi pe termen lung 4,369.333. Mobilier şi rechizite 
248.942. Conturi diverse 161.154. Cheltueli de Admini- 
strație 167.347. Dobânzi plătite 7.669. Total Lei 
25,534.746. 

Conturi de ordine: Cauţiuni statutare 390.000. 
Efecte în gaj 1,835 550. Ipoteci Ces. garanţii 14,780.500. 
Depozite de titluri 194.000. Debitori de titluri 1,220.500. 
Titluri în gaj 20.000. Total 18,440.550, 

Pasiv : Capital social 10,000.000. Fond de rezervă 
35.530. Fond pentru creanţe dubioase 333.594. Fond 
de pensii 185.664, Alte fonduri 1523, Depuneri spre 
fructificare din ţară cu livrete pe termen 12,647.446. 
Creditori în țară 1,568.429. Angajamente de reescont 
în ţară la B. N. R. 354.000. Conturi diverse 212.058, 
Dobânzi şi beneficii diverse 196 502. Total 25,534.746. 

Conturi de ordine: Deponenţi de cauţiuni statu- 
tare 390 000. Deponenţi de efecte în gaj 1,835.550. 
Deponenţi de ipoteci, ces. garanţii 14,780.500. Depo- 
nenţi de titluri 1,414.500. Deponențţi de titluri în gaj 
20.000. Total 18,440.550, 


Consiliul de Administraţie, 
Redactori Goriolaa, Tirana 

